1781. ИЗДАВАНЕ РАЗРЕШАВАНЕ ЗА ПРЕБИВАВАНЕ НА ЧУЖДЕНЕЦ, НЕНАВЪРШИЛ 18-ГОДИШНА ВЪЗРАСТ, КОЙТО Е ВЛЯЗЪЛ В СТРАНАТА НА ЗАКОННО ОСНОВАНИЕ БЕЗ ПРИДРУЖИТЕЛ - РОДИТЕЛ ИЛИ ДРУГО ПЪЛНОЛЕТНО ЛИЦЕ, КОЕТО ОТГОВАРЯ ЗА НЕГО ПО СИЛАТА НА ЗАКОН ИЛИ ОБИЧАЙ, ИЛИ С ПРИДРУЖИТЕЛ, НО Е БИЛ ИЗОСТАВЕН ОТ НЕГО И НЕ Е ПОИСКАЛ ЗАКРИЛА ПО ЗАКОНА ЗА УБЕЖИЩЕТО И БЕЖАНЦИТЕ, МОЖЕ ДА БЪДЕ РАЗРЕШЕНО ПРОДЪЛЖАВАНЕ НА ПРЕБИВАВАНЕТО НА ТЕРИТОРИЯТА НА РЕПУБЛИКА БЪЛГАРИЯ.


· Орган, който предоставя административната услуга – директора на дирекция „Миграция“, директорите на ОДМВР.
· Звено за административно обслужване, приемащо документите и предоставящо информация за хода на преписката – Дирекция „Миграция“, гр.София бул.Кн.Мария Луиза 48, migration@mvr.bg, работно време от 08.30 до 17.30, тел. 029822968 или група „Миграция“ при ОДМВР Хасково гр.Хасково, бул.България № 85, haskovо@mvr.bg, работно време от 08.30 до 17.30, тел.038/640 394, 038/640 396
· Начин на заявяване на услугата – лично със заявление на гише в дирекция „Миграция“ или сектори/групи „Миграция“ при ОДМВР.
· Срок на действие на документа до 1 година.
· Орган, осъществяващ контрол върху дейността на органа по предоставянето на услугата – горестоящия административен орган.
· Ред, включително срокове за обжалване на действията на органа по предоставянето на услугата – по административен и съдебен ред. Индивидуалния административен акт може да бъде обжалван по реда на Административно процесуалния кодекс в 14 дневен срок от връчването му по административен ред пред по-горестоящия  административен орган и по съдебен ред пред съответния Административен съд.
· Електронен адрес за предложения във връзка с услугата – migration@mvr.bg, haskovо@mvr.bg.
· Начини на получаване на резултата от услугата лично на гише в дирекция „Миграция“ или сектори/групи „Миграция“ при ОДМВР.


[bookmark: _GoBack]1. Правно основание в Закон за чужденците в Република България (ЗЧРБ) и Правилник за прилагане на Закона за чужденците в Република България (ППЗЧРБ): 
На непридружени деца чужденци, както и на чужденци, ненавършили 18-годишна възраст, които са влезли на територията на Република България с придружител, но са били изоставени от него, които не са поискали закрила по Закона за убежището и бежанците или по чиито молби има влезли в сила решения за отказ от международна закрила, може да им бъде разрешено единствено продължително пребиваване на територията на Република България до навършване на пълнолетие. Разрешението се издава по ред, определен с правилника за прилагане на закона.
Чл. 28а ЗЧРБ 
Чл. 63к ППЗЧРБ

Срок  за подаване: 14 дни преди изтичане на разрешения срок на пребиваване.

Срок  за разглеждане: до 14 дни от датата на подаване. При правна и фактическа сложност и необходимост от представяне на допълнителни документи този срок може да бъде удължен с един месец. 
Когато непридруженото дете чужденец не е подало молба за предоставяне на международна закрила, в срок 7 работни дни от предаването му на дирекция "Социално подпомагане" по местопребиваване органите на дирекция "Миграция" или сектори/групи "Миграция" при ОДМВР провеждат интервю с детето. За проведеното интервю по се съставя протокол.
При провеждане на интервюто се установяват факти и обстоятелства относно местонахождението на родителите или други лица, отговорни за детето по силата на закона или обичая, както и други относими данни, свързани с положението и волята на детето. Дирекция "Социално подпомагане" по местопребиваване определя представител на детето чужденец, който участва при провеждане на интервюто и предоставя социален доклад в 5-дневен срок от провеждането на интервюто.

Необходими документи: 
1. копие от приемно-предавателния протокол по образец съгласно приложение № 6в;
2. копие от социалния доклад;
3. копие от протокола;
4. копие от паспорт, ако такъв е наличен;
5. доказателства за адрес на пребиваване.











